KTIS ทุ่มซื้อรถตัดอ้อย-เก็บใบอ้อยเพิ่มหวังดันรายได้ไฟฟ้าชีวมวล
KTIS ทุ่มซื้อรถตัดอ้อย-เก็บใบอ้อยเพิ่มหวังดันรายได้ไฟฟ้าชีวมวล
12 มิ.ย. 2558

นายณัฎฐปัญญ์ ศิริวิริยะกุล ประธานเจ้าหน้าที่บริหารสายธุรกิจชีวพลังงานและผลิตภัณฑ์ บริษัท เกษตรไทย อินเตอร์เนชั่นแนล ชูการ์คอร์ปอเรชั่น จำกัด (มหาชน) หรือ KTIS  เปิดเผยว่า บริษัทได้ซื้อรถตัดอ้อยเพิ่มเติมอีกจำนวน 13 คัน และรถเก็บใบอ้อยอีก 3 คัน ซึ่งจะทำให้สามารถเพิ่มปริมาณอ้อยสด ลดอ้อยไฟไหม้ และได้เชื้อเพลิงชีวมวลที่จะนำมาผลิตไฟฟ้าได้มากขึ้น
ทั้งนี้  ในส่วนของโรงไฟฟ้า KTBP ที่จังหวัดนครสวรรค์ ขนาด 60 เมกะวัตต์ ที่ผ่านมาสามารถเปิดเดินเครื่องผลิตไฟฟ้าได้ประมาณ 9 เดือนต่อปี แต่ในปีนี้บริษัทฯ พยายามยืดระยะเวลาของการผลิตไฟฟ้าให้ยาวนานขึ้น ด้วยการใช้เชื้อเพลิงชีวมวลต่อหน่วยพลังงานไฟฟ้าที่ใช้ในโรงงานน้ำตาลให้น้อยลงและการเพิ่มปริมาณเชื้อเพลิงชีวมวลใหม่ๆ